Diari Oficial de la Generalitat Valenciana


Sumari del DOGV 9935, del 12-09-2024 (2024/9215)

EXTRACTE de la Resolució de 9 de setembre de 2024, per la qual es convoquen per a l'any 2024 subvencions per a actuacions de conservació i protecció dels béns immobles del patrimoni cultural de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9935

Data del DOGV
:   12-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9215

CVE
:   RKRN-G-2710-8666

Data del document
:   09-09-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Extracte

Anàlisi jurídica

 Descriptors 

:   * ajuda pública
    * patrimoni arquitectònic
    * cultura

BDNS (identif.): 784203.

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/784203>

*Primer. Persones beneficiàries*

a) Ajuntaments de la Comunitat Valenciana en el terme municipal de la qual es trobe el bé sobre el qual es vaja a realitzar les actuacions subvencionables.

b) Fundacions, associacions i entitats sense ànim de lucre no incloses en l'àmbit subjectiu           previst en l'article 2 de la Llei 40/2015, d'1 d'octubre, del règim jurídic del sector públic:

1) Que ostenten la titularitat dominical dels béns immobles inclosos en l'Inventari General del patrimoni cultural valencià.

2) Que incloguen entre els seus fins o el seu objecte social la recuperació, la conservació o la protecció del patrimoni cultural en l'àmbit de la Comunitat Valenciana.

*Segon. Objecte i àmbit d'aplicació*

Convocar, en règim de concurrència competitiva, ajudes per a actuacions autoritzables des del punt de vista patrimonial que es vagen a realitzar sobre béns de naturalesa immoble: arqueològics, arquitectònics, historicoartístics, etnològics i paleontològics, del patrimoni cultural de la Comunitat Valenciana, considerats béns d'interés cultural o béns de rellevància local de caràcter individual, i la fi del qual siga la protecció, conservació o recuperació dels seus valors,           dins del marc de les atribucions que correspon exercir a la conselleria competent en matèria de patrimoni cultural.

*Tercer. Bases reguladores*

Resolució de 28 d'agost de 2024, de la Conselleria d'Educació, Cultura, Universitats i Ocupació, publicada el 2 de setembre (DOGV 9927).

*Quart. Quantia*

La quantia global màxima de la convocatòria és de 2.800.000 €, amb càrrec a la línia S0375, «Ajudes per a la conservació i protecció dels béns immobles del patrimoni cultural de la CV», del programa 454A00, fons propis no condicionats de la Generalitat, capítol 7.

La quantia màxima individual és de 200.000 euros per sol·licitant.

*Quint. Termini i lloc de presentació de sol·licituds*

Les sol·licituds es presentaran en el termini de 10 dies hàbils comptats a partir del següent al de la publicació de la convocatòria en el *Diari Oficial de la Generalitat Valenciana,* per peticionari i bé immoble en cada convocatòria. En el cas que un mateix sol·licitant present diverses sol·licituds per a una mateixa convocatòria, únicament es considerarà vàlida l'última presentada en termini.

La convocatòria a la qual fa referència el present extracte pot consultar-se en el DOGV i en la pàgina web: <https://cultura.gva.es/va/web/patrimonio-cultural-y-museos/tramites-y-gestionesvigentes-patrimonio-cultural>

  

València, 9 de setembre de 2024

Marta Alonso Rodríguez

Directora general de Patrimoni Cultural